钦定古今图书集成/明伦汇编/官常典/第649卷 > 李画
## 钦定古今图书集成/明伦汇编/官常典/第649卷 > 李画

按《彰德府志》：“画字元素，孝子聪之子。嘉靖二十年辛
丑进士，授武进知县。邑附郭冲衢，供应络绎，费咸出
于粮长库役岁入盐税罚赎，官多自润，画以税赎给
用，民供大省。岁洊饥，多方赈恤，时流民四集，夏疫大
作，画置公所，煮粥以食，民免于殍。会有浚河之命，计
田征力，诸县用为通式。频年大祲，逋负日积，司农分”
使督征，江南大扰。画检故牍，得“支运折兑”数事，申抚
按请于朝，阖省获免运米若干万石。在任三载，声绩
赫然。巡江御史按郡，画与论事伉直，衔之。复命，谮于
铨部，遂停征。画稍迁户部主事。未几，抚臣拾流言劾
罢，竟以诬归。